Imtella' Lulju 22, 2020 - Aġġornata 22 Ta' Lulju, 2020 3:45pm Mara ta' 27 sena residenti l-Mosta sofriet ġrieħi gravi kawża ta' inċident tat-traffiku li seħħ ilbieraħ filgħaxija f'San Pawl il-Baħar. Il-Pulizija qalu li għall-ħabta tal-ħdax u kwart ġew infurmati li kien seħħ inċident tat-traffiku fi Triq il-Korp tal-Pijunierii f'San Pawl il-Baħar. Minn investigazzjonijiet fuq il-post irriżulta li seħħet ħabta bejn karozza misjuqa minn raġel ta' 55 sena residenti San Pawl il-Baħar stess u mutur misjuq mill-mara. Team medika ta l-ewwel għajnuna lill-mara li fl-isptar mater Dei ftit tal-ħin wara ġiet ċertifikata li qed issofri minn ġrieħi gravi. L-investigazzjonijiet tal-pulizija għadhom għaddejjin